Gambiya prezidenti G‘arbiy Afrika davlatlari harbiylarini mamlakatda yarim yilga qolishlarini so‘radi. Gambiyaning yangi prezidenti Adama Barrou unga ushbu lavozimni egallashga yordam bergan G‘arbiy Afrika davlatlari harbiylarini mamlakatda yana yarim yilga qolishlarini so‘radi. Bu haqda BMTning G‘arbiy Afrika bo‘yicha maxsus vakili Muhammad Ibn Chambas ma’lum qildi. Avvalroq BMT bosh kotibining rasmiy vakili Stefan Dyujarrik BMT Gambiyada Barrouga hokimiyatning tinchlik bilan o‘tishini ta’minlash uchun o‘z personali sonini oshirishini ma’lum qilgandi. "Gambiya prezidenti missiyaga yana 6 oyga qolish iltimosi bilan murojaat qildi. Qarorni G‘arbiy Afrika davlatlari iqtisodiy hamjamiyati qabul qiladi", deb aytgan Ibn Chambas.